Angrif na Zmijiny Ôstrōw

Angrif na Zmijiny Ôstrōw to bōł atak ôd Rusyjokōw na ukrajińskõ wyspã Zmijiny Ôstrōw (ukr. oстрів Зміїний) na Czornym Morzu, co mioł plac 24 lutego 2022 roku w czasie inwazyje na Ukrajinã ôd Rusyje.

 Ciōng zdarzyń 
mały|lewo|Zmijiny Ôstrōw we 2008 roku
24 lutego 2022 (piyrszy dziyń ruskij inwazyje na Ukrajina), kole 18:00 czasu lokalnego, ukrajińskŏ państwowŏ granicznŏ wacha ôgłosiyła, iże wyspa Zmijiny Ôstrōw ôd wczaśnych godzin popołedniowych bōła napadniyntŏ ôd ruskich wojynnych szifōw. Raketowy krujzer Moskwa i patrolowŏ łōdź Wasilij Bykow ze sparciym ôd helikoptrōw bōmbardyrowały wyspã ze dzioł pokłodowychZmiinyi Island In Black Sea Attacked From Russian Ships – Border Service.

Kej ruske wojynne szify przipłynyły do brzygōw Zmijinego Ôstrowa, jedyn nadesłoł dwa razy kōmunikat: „Gŏdŏ ruski wojynny szif. Poddejcie sie a słōżcie brōń, coby uniknōńć przelywu krwie a bezpotrzebnych ôfiar. Inakszyj bydymy wos bōmbardyrować. Spokopiyli'ście?”. Za ôdpowiydź ôd ukrajińskich wojokōw, ruske marynorze usłyszeli: „Ruski wojynny szifie, wydupiej” (rus. Русский военный корабль, иди на хуй, Russkij wojennyj korabl, idi nachuj)„Русский корабль, иди на х.й!”: захисники Зміїного відповіли вороговіAudio emerges appearing to be of Ukrainian fighters defending island from Russian warship. Jedyn ukrajiński wojok streamowoł mōmynt, kej ruski wojynny szif ôtworzōł ôgyńOne of 13 Killed on Ukrainian Island Live-Streamed Attack.

Na wieczōr, Państwowŏ Granicznŏ Wacha ôgłosiyła, iże stracōno bōła łōnczność z wyspōmUkrainians trapped on Snake Island to the Russians demanding their surrender: ‘go fuck yourself.’. Prezydynt Ukrajiny Wołodymyr Zelenski powiadōmiōł, iże trzinostu ôbrōńcōw, co sztacjōnowały na wyspie, bōło ubite.

 Ryakcyjo 
Ôdpowiydź ôd ukrajińskich granicznych wachtyrzy na forszlag poddać sie stała sie ôkrzikym do mobilizacyje dlo Ukrajińcōw i ônych spōmogoczōw na cołkim świecie. Bōła porōwnano do teksańskigo Remember the Alamo!How 'Russian warship, go f--k yourself’ became Ukraine’s 'Remember the Alamo!' Mydia zaczły mianować sztarcie ô wyspa „ukrajińskimi Termopilami”.

Kategoryjo:Inwazyjo na Ukrajina uod Rusyje (2022)